**Vilniaus m. lopšelio-darželio „Želmenėliai“ akcijos „DIENA BE AUTOMOBILIO“ nuostatai**

1. **BENDROSIOS NUOSTATOS**

1. Vilniaus m. lopšelio-darželio „Želmenėliai“ akcijos „DIENA BE AUTOMOBILIO“ (toliau projektas) nuostatai reglamentuoja tikslą, uždavinius, dalyvius, organizavimo ir vykdymo tvarką, eigą ir dalyvavimo sąlygas.

2. Akcija skirta Tarptautinei dienai be automobilio (rugsėjo 22 d.) paminėti.

3. Akciją rengia bei organizuoja Vilniaus m. lopšelio-darželio „Želmenėliai“ neformaliojo fizinio ugdymo mokytoja Anastasija Beliaziun, ikimokyklinio ugdymo vyr. mokytojos: Jolita Usevičiūtė, Danutė Laučinskienė, Alma Juknevičienė, Irena Šemienė, Olga Grigorovičienė ir ikimokyklinio ugdymo mokytoja Renata Kaptiug.

4. Akcijos nuostatai skelbiami Vilniaus m. lopšelio-darželio „Želmenėliai“ tinklalapyje <www.zelmeneliai.com>

1. **TIKSLAS IR UŽDAVINIAI**

5. **Tikslai:**

5.1. Skatinti vaikų fizinį aktyvumą, sudominant netradicine veikla.

5.2. Raginti vaikus ir suaugusius prisidėti prie švarios aplinkos išsaugojimo, atsisakant važiavimo automobiliu ir pasirenkant mažiau orą teršiantį transportą: dviračius, paspirtukus, keliauti pėsčiomis.

6. **Uždaviniai:**

6.1. Supažindinti su ekologiškomis, alternatyviomis automobiliui susisiekimo priemonėmis.

6.2. Skatinti vaikus aktyviai ir linksmai leisti laiką gryname ore su draugais, džiaugtis ir dalintis įvairiomis ratuotomis priemonėmis, patirti judėjimo džiaugsmą.

6.3. Supažindinti vaikus su aplinkos saugojimo svarba, mokyti būti saugiu eismo dalyviu.

1. **DALYVIAI**

7. Projekte dalyvauja visos norinčios dalyvauti darželio vaikų grupės, tėveliai ir bendruomenės nariai.

**IV. ORGANIZAVIMO IR VYKDYMO TVARKA**

8. Akcijos diena: 2022 m. rugsėjo 22 d.

9. Dalyviai įgyvendindami akciją:

Savo grupėje organizuojamas pokalbis: kokią žalą gamtai daro automobilių išmetamos dujos. Vyksta diskusija apie kelių eismo taisykles, ženklus, kelyje tykančius pavojus, atšvaitų svarbą, kurioje vietoje jis turi būti, kaip reikia pereiti gatvę, kokios yra alternatyvos transporto priemonėms.

Dalyvauja aktyviose veiklose lauke. Kartu su savo ratuota transporto priemonę įveikia 4 stoteles:

* Priešgaisrinę patikrą;
* Techninę apžiūrą;
* Plovyklą;
* Kliūčių ruožą.

Baigiamoji dalis: visų vaikų ir suaugusiųjų bemotorių transporto priemonių eitynės važiuotynės aplink darželį. Aptarimas, vaikų klausiama kas labiausiai patiko, ar buvo smagu judėti, važiuoti, žaisti?

10. Įgyvendinus akciją pedagogas siunčia nuotraukas, vaizdo įrašus el. paštu: sportas@zelmeneliai.vilnius.lm.lt iki rugsėjo 28 d.

**V. BAIGIAMOSIOS NUOSTATOS**

11. Autorius pateikdamas nuotrauką, vaizdo įrašą akcijai, patvirtina, kad yra šios nuotraukos autorius ir yra gavęs tėvų sutikimą dėl vaikų fotografavimo. Už nuotraukų teisių pažeidimus atsako nuotraukas pateikę asmenys.

12. Nuotraukos ir vaizdo įrašai, atsiųsti vėliau nurodyto termino, neatitinkančios projekto tematikos, neeksponuojamos.

13. Dalyvavimas akcijoje laikomas autorių sutikimu su šiomis sąlygomis.